ตลาดหุ้นเอเชียลดลงเช้านี้ หลังเยนแข็งฉุดหุ้นญี่ปุ่นร่วง
ตลาดหุ้นเอเชียลดลงเช้านี้ หลังเยนแข็งฉุดหุ้นญี่ปุ่นร่วง
2 มิ.ย. 2559

ผู้สื่อข่าวรายงานว่า ตลาดหุ้นเอเชียอ่อนตัวลงในช่วงเช้าวันนี้ เนื่องจากเงินเยนที่แข็งค่าได้ฉุดตลาดหุ้นญี่ปุ่นร่วงลง ขณะเดียวกันนักลงทุนยังคงจับตาดูข้อมูลเศรษฐกิจสหรัฐอย่างใกล้ชิด
โดยดัชนี MSCI Asia Pacific ลดลง 0.3% สู่ระดับ 128.48 จุด เมื่อเวลาประมาณ 9.00 น.ตามเวลาโตเกียว ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,817.26 จุด ลดลง 138.47 จุด, ดัชนี SSE Composite ตลาดหุ้นจีนเปิดวันนี้ที่ 2,911.22 จุด ลดลง 2.29 จุด, ดัชนี HSI ตลาดหุ้นฮ่องกงเปิดวันนี้ที่ 20,769.81 จุด เพิ่มขึ้น 8.83 จุด, ดัชนี TAIEX ตลาดหุ้นไต้หวันเปิดวันนี้ที่ 8,598.47 จุด เพิ่มขึ้น 1.31 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,983.86 จุด เพิ่มขึ้น 1.14 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,789.15 จุด ลดลง 1.39 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,625.83 จุด ลดลง 0.67 จุด
ทั้งนี้ สหรัฐจะเปิดเผยข้อมูลเศรษฐกิจหลายรายการในคืนนี้ตามเวลาไทย ได้แก่ ตัวเลขจ้างงานเดือนเม.ย.จาก ADP, จำนวนผู้ขอรับสวัสดิการว่างงานรายสัปดาห์ และดัชนีภาวะธุรกิจนิวยอร์กเดือนพ.ค.จากสถาบันจัดการด้านอุปทานของสหรัฐ (ISM)